laion/Wikipedia-Exotic huggingface dataset:
আইজাক রাফায়েল বেলিলিয়াস

আইজাক রাফায়েল বেলিলিয়াস (ইংরেজি: Isaac Raphael Belilios) (৩০ সেপ্টেম্বর ১৮৪৬ - ১০ সেপ্টেম্বর ১৯১০)ছিলেন একজন ভিয়েতনামী ইহুদি সাহেব, যার জন্ম ব্রিটিশ ভারতের কলকাতায়। তিনি সিঙ্গাপুরে গবাদি পশুর ব্যবসা করে একজন প্রতিষ্ঠিত ব্যবসায়ী হন। সিঙ্গাপুরে ও হাওড়ায় 'বেলিলিয়াস' নামাঙ্কিত রাস্তা, প্রাসাদ ইত্যাদি আজও তার অবদান স্মরণ করায়। আইজাক রাফায়েল বেলিলিয়াসের জন্ম ১৮৪৬ খ্রিস্টাব্দের ৩০ সেপ্টেম্বর ব্রিটিশ ভারতের কলকাতার বাগদাদি ইহুদি সম্প্রদায়ের এক পরিবারে। তার পিতা রাফায়েল ইমানুয়েল বেলিলিয়াস এবং মাতা সালহা কোহেন। তাদের পাঁচ কন্যা ও তিন পুত্র সন্তানের মধ্যে আইজাক রাফায়েল ছিলেন কনিষ্ঠ পুত্র। জ্যেষ্ঠ পুত্র ইমানুয়েল রাফায়েল বেলিলিয়াস ছিলেন হংকং সাঙ্ঘাই ব্যাঙ্কিং কর্পোরেশনের চেয়ারম্যান (১৮৭৬-৭৭)। আইজাক রাফায়েল ১৮৬২ খ্রিস্টাব্দে সিঙ্গাপুরে একটি ট্রেডিং কোম্পানি খোলেন। ১৮৮৭ খ্রিস্টাব্দ হতে ১৯২১ খ্রিস্টাব্দ পর্যন্ত সময়ে সিঙ্গাপুরে গবাদি পশুর ব্যবসা করে প্রভূত উন্নতি করেন।ব্যবসার প্রতিপত্তিতে কলকাতার গঙ্গাতীরে হাওড়া অঞ্চলে ১৪৪ বিঘা জমির উপর বিশাল বাগানসহ প্রাসাদোপম অট্টালিকা বানান। হাওড়ার তখনকার সরকারি উকিল তথা নামজাদা নোটারি পাবলিক রায়বাহাদুর নরসিংহ দত্তের সঙ্গে আইজাক রাফায়েলের হৃদ্যতা ছিল। আইজাক রাফায়েল ও নরসিংহ দত্ত (১৮৫০-১৯১০) প্রয়াত হলে নরসিংহ দত্তের বিদ্যানুরাগী পুত্র সুরঞ্জন দত্তের আগ্রহে সেদিনের পিছিয়ে পড়া হাওড়ায় একটি কলেজ প্রতিষ্ঠার তোড়জোড় শুরু হয়। আইজাক রাফায়েলের স্ত্রী রেবেকার সহায়তায় তাদের ভদ্রাসনে ১৯২৪ খ্রিস্টাব্দে প্রতিষ্ঠিত হয় শতাব্দী প্রাচীন নরসিংহ দত্ত কলেজ। আইজাক রাফায়েল বেলিলিয়াস ও স্ত্রী রেবেকার নিঃসন্তান ছিলেন। তাদের বিপুল সম্পত্তির দেখাশোনার জন্য সে ট্রাস্টি বোর্ড গঠন করা হয় তার সদস্য ছিলেন নরসিংহ দত্ত। ১৯১০ খ্রিস্টাব্দের ১০ সেপ্টেম্বর আইজাক রাফায়েল কলকাতায় ৬৩ বৎসর বয়সে প্রয়াত হন। শুধু সিঙ্গাপুরে নয়, হাওড়া শহরের রাস্তা ও লেনেরও নামকরণ হয়েছে আইজাক রাফায়েলের নামে বেলিলিয়াস পার্ক,'বেলিলিয়াস রোড' ও'বেলিলিয়াস লেন'। "Isaac Raphael Belilios & Rebecca"। সংগ্রহের তারিখ ২০২৩-০৭-০৮।  "শতবর্ষের সূচনা (কলকাতার কড়চা)"। সংগ্রহের তারিখ ২০২৩-০৭-০৮।  "Isaac Raphael Belilios"। সংগ্রহের তারিখ ২০২৩-০৭-০৮।  "Narasinha Dutt College Library"। সংগ্রহের তারিখ ২০২৩-০৭-০৮।
বিজয়া (মহাভারত)

বিজয়া হলো মহাভারতে উল্লেখিত মাদ্রার রাজা দ্যুতিমাতার কন্যা এবং সহদেবের স্ত্রী। স্বয়ম্বর বিয়ে করেন তারা। বিজয়া ছিলেন নকুলের মামার মেয়ে। তাদের সুহোত্র নামে এক পুত্র ছিল। কুরুক্ষেত্র যুদ্ধের পর বিজয়া মাদ্রায় বাস করতেন, যখন সহদেব মাদ্রা রাজ্যের রাজা নিযুক্ত হন। "The Mahabharata, Book 1: Adi Parva: Sambhava Parva: Section XCV"। web.archive.org। ২০১০-০১-১৬। ১৬ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২০২৩-০৭-০৯।
২০২৩ আফগানিস্তান শৈত্যপ্রবাহ

১০ জানুয়ারী, ২০২৩ এ আফগানিস্তানে একটি শৈত্যপ্রবাহ শুরু হয়েছিল। পার্বত্য অঞ্চলে তাপমাত্রা −৩৩ °সে (−২৭ °ফা) তে পৌঁছায় এবং ৩০ সেন্টিমিটার (১২ ইঞ্চি) তুষারপাত হয়। শৈত্যপ্রবাহে কমপক্ষে ১৬০ জন মারা যায়। এটি ঘূর্ণিঝড় ফ্রেডি ও ঘূর্ণিঝড় মোখার পর ২০২৩ সালের সবচেয়ে মারাত্মক আবহাওয়া ঘটনা। উপরন্তু এই শীতলতায় প্রায় আশি হাজার গবাদি পশু মারা যায়। তাপমাত্রা −৩৩ °সে (−২৭ °ফা) তে নেমে আসে, উচ্চ পর্বতে ৩০ সেন্টিমিটার (১২ ইঞ্চি) তুষারপাত, বিভিন্ন প্রদেশে প্রত্যক্ষ বা পরোক্ষভাবে অন্তত ১৬২ জনের মৃত্যু হয়। হেরাত প্রদেশে গরম করার কাজে গ্যাস থেকে উৎপন্ন কার্বন মনোক্সাইডের বিষক্রিয়ার জন্য অন্তত ১৪০ জনকে হাসপাতালে ভর্তি করা হয়। আবহাওয়ার কারণে ৭৭ হাজারের এরও বেশি গবাদি পশু মারা যায়। সারাদেশে ৫০টিরও বেশি বাড়ি ক্ষতিগ্রস্ত হয়। আফগানিস্তান যখন দুর্ভিক্ষের সম্মুখীন হচ্ছিল তখন ঠান্ডা স্ন্যাপ এসে অর্ধেকেরও বেশি আফগান জনসংখ্যাকে আক্রান্ত করে। ২০২১ সালের তালেবান আক্রমণ এবং আফগানিস্তানের ইসলামিক এমিরেট পুনঃপ্রতিষ্ঠার পর দেশটি একটি পরিয়া রাষ্ট্রে পরিণত হয়েছিল, যার ফলে সীমিত বিদেশী সাহায্য পাওয়া যায়। মানবিক ত্রাণ প্রচেষ্টা সাহায্য প্রদান করে যার মধ্যে গরম উপকরণ এবং ত্রাণ তহবিল অন্তর্ভুক্ত ছিল। নারীদের মানবিক সহায়তা প্রদানের উপর নিষেধাজ্ঞার কারণে বিদেশী ত্রাণ প্রচেষ্টা জটিল হয়ে পড়ে। ১৭ জানুয়ারি স্বাস্থ্য-সম্পর্কিত সহায়তার জন্য এই বিধিনিষেধগুলি শিথিল করা হয়, ফলে আন্তর্জাতিক রেসকিউ কমিটি, সেভ দ্য চিলড্রেন এবং কেয়ার ইন্টারন্যাশনালের মতো বেসরকারি সংস্থাগুলি পুনরায় কাজ শুরু করে। সর্বোচ্চ নেতা হিবাতুল্লাহ আখুন্দজাদা বলেন যে নিষেধাজ্ঞাগুলি প্রত্যাহার করা হবে না। সামরিক হেলিকপ্টার তুষার দ্বারা বিচ্ছিন্ন নাগরিকদের জন্য ত্রাণ প্রদানের কাজে ব্যবহার করা হয়েছিল, কিন্তু তারা আফগানিস্তানের পার্বত্য অঞ্চলে প্রবেশ করতে পারেনি। ২০২৩ সালের আবহাওয়া "Afghanistan cold snap kills over 160, Taliban officials say – DW – 01/28/2023"। DW (ইংরেজি ভাষায়)। ২৮ জানুয়ারি ২০২৩। সংগ্রহের তারিখ ২০২৩-০১-৩০।  "Dozens of people killed as cold wave sweeps Afghanistan"। Al Jazeera। ১৮ জানুয়ারি ২০২৩।  "Afghanistan: Adverse weather forecast across southern and south-central regions Jan. 18"। Crisis24। ১৭ জানুয়ারি ২০২৩।  "Afghanistan - Cold wave (DG ECHO, UN, AMD, media) (ECHO Daily Flash of 20 January 2023)"। ReliefWeb। ২০ জানুয়ারি ২০২৩।  "'The Coldest In Recent Years': At Least 70 Killed By Cold Snap In Afghanistan"। Radio Free Europe। ১৮ জানুয়ারি ২০২৩।  Popalzai, Ehsan; Magramo, Kathleen (২০২৩-০১-২০)। "At least 78 people die as winter temperatures plunge in Afghanistan, Taliban says"। CNN (ইংরেজি ভাষায়)। সংগ্রহের তারিখ ২০২৩-০১-২৪।  "Cold wave kills over 100 in Afghanistan"। ThePrint। ২৩ জানুয়ারি ২০২৩।  "NGOs resume some Afghan operations with women workers"। Al Jazeera (ইংরেজি ভাষায়)। ১৭ জানুয়ারি ২০২৩। সংগ্রহের তারিখ ২০২৩-০১-২৪।  Doucet, Lyse (২৪ জানুয়ারি ২০২৩)। "Afghanistan: Freezing weather kills at least 124 people"। BBC।
চাক্ষুষ মনু

চাক্ষুষ মনু (সংস্কৃত: चाक्षुष मनु, হিন্দি: चाक्षुषी मनु) হলেন চৌদ্দ জন মনুর মধ্যে ষষ্ঠ মনু, হিন্দু পুরাণে  মন্বন্তর নামে পরিচিত এক যুগের প্রথম মানুষ। মার্কণ্ডেয় পুরাণে, ঋষি অনমিত্রের পুত্র আনন্দকে চাক্ষুষ মনুর পূর্ববর্তী অবতার বলে উল্লেখ করা হয়েছে। শৈশবে, তাকে একটি বিড়াল রাজকুমারের দোলনায় নিয়ে গিয়েছিল, যার পিতা ছিলেন রাজা বিক্রান্ত। রাজার অজান্তেই তিনি নিজের পুত্রের মতো লালনপালন করেছিলেন। শিশুটির উপনয়ন অনুষ্ঠানের সময়, রাজা আনন্দকে তার মায়ের সামনে প্রণাম করতে বললে, শিশুটি তার আসল পরিচয় ঘোষণা করে, বনে তপস্যা করতে চলে যায়। ব্রহ্মা আনন্দের সামনে উপস্থিত হন এবং পরবর্তী জন্মে তাকে চাক্ষুষ মনু হিসেবে পুনর্জন্ম লাভের আশীর্বাদ করেন। কিছু গ্রন্থে চাক্ষুষের প্রকৃত নাম অজিত বলা হয়েছে। বিষ্ণু পুরাণে বলা হয়েছে যে চাক্ষুষ মনু প্রজাপতি বৈরাজের কন্যা নাদবালাকে বিয়ে করেছিলেন, যার থেকে তিনি দশজন পুত্রের জন্ম দেন: কুরু, পুরু, শতদ্যুম্ন, তপস্বী, সত্যবান, শুচি, অগ্নিষ্টোম, অতীরাত্র, সুদ্যুম্ন ও অভিমন্যু। Dikshitar, V. R. Ramachandra (১৯৯৫)। The Purāṇa index. 2. (From T to M) (ইংরেজি ভাষায়)। Motilal Banarsidass Publishe। পৃষ্ঠা 593। আইএসবিএন 978-81-209-1274-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Garg, Gaṅgā Rām (১৯৯২)। Encyclopaedia of the Hindu World (ইংরেজি ভাষায়)। Concept Publishing Company। পৃষ্ঠা 412–413। আইএসবিএন 978-81-7022-375-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Knapp, Stephen (২০০৫)। The Heart of Hinduism: The Eastern Path to Freedom, Empowerment, and Illumination (ইংরেজি ভাষায়)। iUniverse। পৃষ্ঠা 511। আইএসবিএন 978-0-595-35075-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Debroy, Bibek (২০২২-০৬-৩০)। Vishnu Purana (ইংরেজি ভাষায়)। Penguin Random House India Private Limited। পৃষ্ঠা 66। আইএসবিএন 978-93-5492-661-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জেমস ট্রাফোর্ড

জেমস হ্যারিংটন ট্রাফোর্ড (ইংরেজি: James Trafford; জন্ম: ১০ অক্টোবর ২০০২; জেমস ট্রাফোর্ড নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার সিটির হয়ে গোলরক্ষক হিসেবে খেলেন। ২০১৮ সালে, ট্রাফোর্ড ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। জেমস হ্যারিংটন ট্রাফোর্ড ২০০২ সালের ১০ই অক্টোবর তারিখে ইংল্যান্ডের ককারমাউথে জন্মগ্রহণ করেছেন এবং সেখানেই তার শৈশব অতিবাহিত করেছেন। ট্রাফোর্ড ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৮ সালের ১৪ই ফেব্রুয়ারি তারিখে তিনি প্রীতি ম্যাচে ডেনমার্ক অনূর্ধ্ব-১৬ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছিলেন, উক্ত প্রতিযোগিতার ফাইনালে ইংল্যান্ড অনূর্ধ্ব-২১ স্পেন অনূর্ধ্ব-২১ দলকে ১–০ গোলের ব্যবধানে পরাজিত করে উয়েফা ইউরোপীয় অনূর্ধ্ব-২১ চ্যাম্পিয়নশিপের ইতিহাসে তৃতীয়বারের মতো শিরোপা ঘরে তুলতে সক্ষম হয়েছে। উক্ত প্রতিযোগিতায় ৬ ম্যাচে অংশগ্রহণ করেছেন। "England U16 - Denmark U16, Feb 14, 2018 - International Friendlies - Match sheet"। www.transfermarkt.com।  "The England MU21s squad for the UEFA U21 EURO Finals has been named" [উয়েফা অনূর্ধ্ব-২১ ইউরোর জন্য ইংল্যান্ড অনূর্ধ্ব-২১ দল ঘোষণা]। englandfootball.com। দ্য ফুটবল অ্যাসোসিয়েশন। ১৪ জুন ২০২৩। ১০ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২৩।  "England U21 Squad" [ইংল্যান্ড অনূর্ধ্ব-২১ দল]। espn.com (ইংরেজি ভাষায়)। ইএসপিএন এফসি। ১০ জুলাই ২০২৩। ১০ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২৩।  "England U21 - Detailed squad 2023" [ইংল্যান্ড অনূর্ধ্ব-২১ – বিস্তারিত দল ২০২৩]। transfermarkt.com (ইংরেজি ভাষায়)। ট্রান্সফারমার্কেট। ১০ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২৩।  Howell, Alex (৮ জুলাই ২০২৩)। "England U21 1–0 Spain U21: England win Under-21 Euros for first time in 39 years"। BBC Sport। সংগ্রহের তারিখ ৮ জুলাই ২০২৩।  "England-Spain Under-21 2023 Final"। UEFA.com। ১৮ অক্টোবর ২০২২। সংগ্রহের তারিখ ১০ জুলাই ২০২৩।  "England [U21] » AppearancesU21 EURO 2023" [ইংল্যান্ড [অনূর্ধ্ব-২১] » অংশগ্রহণ অনূর্ধ্ব-২১ ইউরো ২০২৩]। worldfootball.net। ১০ জুলাই ২০২৩। ১০ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২৩।  সকারওয়েতে জেমস ট্রাফোর্ড (ইংরেজি) সকারবেসে জেমস ট্রাফোর্ড (ইংরেজি) বিডিফুটবলে জেমস ট্রাফোর্ড (ইংরেজি) ট্রান্সফারমার্কেটে জেমস ট্রাফোর্ড (ইংরেজি) ওয়ার্ল্ডফুটবল.নেটে জেমস ট্রাফোর্ড (ইংরেজি) ইএসপিএন এফসিতে জেমস ট্রাফোর্ড (ইংরেজি)
স্লিপার কামরা

স্লিপার কামরা (ইংরেজি: sleeper, প্রতিবর্ণীকৃত: স্লীপ্যর্) বা স্লিপিং কার (ইংরেজি: sleeping car) হচ্ছে যাত্রীদের শোয়ার ব্যবস্থাসহ একধরনের যাত্রীবাহী রেল কামরা। যুক্তরাজ্য ও মার্কিন যুক্তরাষ্ট্রে এধরনের কামরা চালু হলেও পরবর্তীকালে বিভিন্ন জায়গায় ছড়িয়ে গিয়েছে। স্লিপার কামরার সবচেয়ে আদিমতম উদাহরণ হচ্ছে ইংল্যান্ডের লন্ডন ও ল্যানশায়ারের মধ্যে লন্ডন অ্যান্ড বার্মিংহাম ও গ্র্যান্ড জংশন রেলওয়ে। তখন এটি "বেড ক্যারেজ" (bed carriage) নামে পরিচিত। ১৮৩৮ সালে প্রথম শ্রেণির যাত্রীদের জন্য এই বেড ক্যারেজ চালু করা হয়েছিল। ১৮৩৯ সালের বসন্তে কাম্বারল্যান্ড ভ্যালি রেলরোড মার্কিন যুক্তরাষ্ট্রের পেনসিলভেনিয়ায় চেম্বার্সবার্গ থেকে হ্যারিসবার্গ পর্যন্ত "চেম্বার্সবার্গ" (Chambersburg) নামক প্রথম স্লিপার কামরা বা স্লিপিং কার চালু করেছিল। কয়েক বছর পরে "কার্লাইল" (Carlisle) নামক দ্বিতীয় স্লিপিং কার চালু করা হয়েছিল। চায়না রেলওয়ে দেশজুড়ে সাধারণ স্লিপার ট্রেনের এক বিস্তৃত নেটওয়ার্ক পরিচালনা করে, এবং সমস্ত প্রাদেশিক রাজধানী ও বিভিন্ন প্রধান শহর এই নেটওয়ার্কের অন্তর্গত। চীনের হার্ড স্লিপার কামরা অত্যন্ত সাদামাটা, এতে প্রতি ঘরে ৬টি বাঙ্ক বেড বর্তমান এবং বিশেষ করে চীনা নববর্ষের সময় এদের সিটে রূপান্তর করা যায়। এছাড়া চীনের সফট স্লিপার কামরায় প্রতি ঘরে দুই বা চারটি বিছানা বর্তমান। স্লিপার কামরা ভারতীয় রেলের সবচেয়ে বেশি ব্যবহৃত রেল কামরা এবং একটি ট্রেন রেকে দশ বা তার বেশি স্লিপার থাকতে পারে। এর প্রস্থ বরাবর ৩টি ও দৈর্ঘ্য বরাবর ২টি শোয়ার বার্থ বর্তমান। এগুলি প্রতি কামরায় ৭২ জন যাত্রীকে বহন করে। এছাড়া বিভিন্ন বাতানুকূল কামরায় শোয়ার ব্যবস্থা থাকে। ফুল এসি প্রথম শ্রেণিতে ৮টি কেবিন ও ৪-৫টি কুপ বর্তমান এবং হাফ এসি প্রথম শ্রেণিতে ৩টি কেবিন ও ১টি কুপ বর্তমান। এসি ২ টায়ারে শোয়ার বার্থগুলি ৬টি বে (ইংরেজি: bay) এবং ২টি টায়ারে (ইংরেজি: tier) বিন্যস্ত। এসি ৩ টায়ারে ৮টি বে এবং প্রস্থ বরাবর ৩টি টায়ার ও দৈর্ঘ্য বরাবর ২টি টায়ার বর্তমান। Lambert, Anthony J. (1983), Travel in the Twenties and Thirties Philip Berlin Historical Marker – Behind the Marker ওয়েব্যাক মেশিনে আর্কাইভকৃত ডিসেম্বর ১৬, ২০০৮ তারিখে "St. Paul 'Pullmans'"। TIME Magazine। জুন ৬, ১৯২৭। ডিসেম্বর ১৬, ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৫-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "General Information on travelling by IR"। IRFCA.org। Indian Railways Fan Club। ৯ অগাস্ট ২০২০ তারিখে মূল থেকে আর্কাইভ করা। সংগ্রহের তারিখ ৩ জুন ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Class of Travel"। indiarail.co.uk। S.D. Enterprises Ltd। ১৩ মে ২০০৭ তারিখে মূল থেকে আর্কাইভ করা। সংগ্রহের তারিখ ৩ জুন ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gayatri, Hema (২০২৩-০৩-০৯)। "What is Coupe in Train? How to Book, Charges & Availability"। Sarkari Result ২০২৩ (ইংরেজি ভাষায়)। ২০২৩-০৩-০৯ তারিখে মূল থেকে আর্কাইভ করা। সংগ্রহের তারিখ ২০২৩-০৩-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Indian Railway Classes: AC (1A,2A,3A), Sleeper (SL) & Seating (EA,EC,CC, 2S)"। www.trainman.in (ইংরেজি ভাষায়)। সংগ্রহের তারিখ ২০২২-০৭-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
২০২৩ মদিনা কাপ

২০২৩ মদিনা কাপ একটি টোয়েন্টি২০ আন্তর্জাতিক (টি২০আই) ক্রিকেট সিরিজ যেটি ২০২৩ সালের জুলাই মাসে মাল্টায় অনুষ্ঠিত হয়। সিরিজে স্বাগতিক মাল্টার সঙ্গে অংশগ্রহণ করে ফ্রান্স ও লুক্সেমবুর্গ। সিরিজের ম্যাচসমূহ মার্সা স্পোর্টস ক্লাব মাঠে অনুষ্ঠিত হয়। সিরিজে বিজয়ী হয় ফ্রান্স। উৎস: ইএসপিএনক্রিকইনফো      চ্যাম্পিয়ন মাল্টা টসে জিতে ফিল্ডিং-এর সিদ্ধান্ত নেয়। এলদোস ম্যাথিউ, ওয়াকার আফ্রিদি আহমদ, চঞ্চল সুদর্শনন (মাল্টা), মুকতার আলি গোলামি ও শ্যাম বর্ণকুলসূর্য (ফ্রান্স)-এর টি২০আই অভিষেক হয়। মাল্টা টসে জিতে ব্যাটিং-এর সিদ্ধান্ত নেয়। লুক্সেমবুর্গ টসে জিতে ফিল্ডিং-এর সিদ্ধান্ত নেয়। জিশান খান (মাল্টা) টি২০আই ক্রিকেটে নিজের প্রথম শতরানের ইনিংস খেলেন। ফ্রান্স টসে জিতে ব্যাটিং-এর সিদ্ধান্ত নেয়। প্রকাজন প্রভাকরন (ফ্রান্স)-এর টি২০আই অভিষেক হয়। শ্যাম বর্ণকুলসূর্য প্রথম ফরাসি ক্রিকেটার হিসেবে পুরুষ টি২০আই ক্রিকেটে পাঁচ উইকেট লাভ করেন। মাল্টা টসে জিতে ব্যাটিং-এর সিদ্ধান্ত নেয়। লুক্সেমবুর্গ টসে জিতে ব্যাটিং-এর সিদ্ধান্ত নেয়। "Malta Cricket to host back-to-back Mdina Cup and Valletta Cup in July"। জারস্পোর্টজ (ইংরেজি ভাষায়)। সংগ্রহের তারিখ ২৪ জুন ২০২৩।  "Mdina Cup T20Is 2023 to begin in Malta on July 10 - watch live streaming in India"। স্পোর্টসআড্ডা (ইংরেজি ভাষায়)। সংগ্রহের তারিখ ৮ জুলাই ২০২৩।  "France win tri-series in Malta"। ক্রিকেটইউরোপ (ইংরেজি ভাষায়)। সংগ্রহের তারিখ ১৩ জুলাই ২০২৩।  "FC vous présente la sélection de l'équipe de France masculine qui sera en tournée à Malte du 10 au 16 juillet 2023 pour les tournois Mdina cup T20I (France, Malte et Luxembourg) et Valletta cup T20I (France, Suisse, Roumanie, Malte, Luxembourg)😃"। ফ্রান্স ক্রিকেট (ফরাসি ভাষায়)। সংগ্রহের তারিখ ৯ জুলাই ২০২৩ – ফেসবুক-এর মাধ্যমে।  "Mdina Cup T20I's 2023 - Squads, Fixtures and All you need to know"। ক্রিকেট ওয়ার্ল্ড (ইংরেজি ভাষায়)। সংগ্রহের তারিখ ৯ জুলাই ২০২৩।  ইএসপিএনক্রিকইনফোতে সিরিজের প্রধান পাতা (ইংরেজি)
বঙ্গরত্ন

বঙ্গরত্ন পশ্চিমবঙ্গ সরকার কর্তৃক প্রদত্ত একটি সম্মান পুরস্কার। বিভিন্ন ক্ষেত্রের বিশিষ্ট ব্যক্তিদের এই সম্মান দেওয়া হয়। ২০১১ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই খেতাব চালু করেন। কোন ব্যক্তি বিশেষের পাশাপাশি গৌরবোজ্জ্বল কোন সরকারী প্রতিষ্ঠানকেও এই পুরস্কারটি প্রদান করার বিধি রয়েছে। "মঞ্চ চাঁদের হাট, কৃতীদের সম্মান জ্ঞাপনে পশ্চিমবঙ্গ সরকার | রাজ্য News in Bengali"। zeenews-india-com.cdn.ampproject.org। সংগ্রহের তারিখ ২০২৩-০৭-১০।  "Bartaman Patrika"। bartamanpatrika.com। সংগ্রহের তারিখ ২০২৩-০৭-১০।  "'বঙ্গরত্ন' পুরস্কার"। www.anandabazar.com। সংগ্রহের তারিখ ২০২৩-০৭-১০।  Service, Statesman News (২০২২-১০-১৭)। "CM to arrive today; may stay inprivate resort in Jalpaiguri"। The Statesman (ইংরেজি ভাষায়)। সংগ্রহের তারিখ ২০২৩-০৭-১০।  "নারীশিক্ষার ঐতিহ্য বেথুন স্কুলকে 'বঙ্গরত্ন' মুখ্যমন্ত্রীর, ঘোষণা ১০ লক্ষ টাকা আর্থিক সাহায্যও"। www.sangbadpratidin.in। সংগ্রহের তারিখ ২০২৩-০৭-১০।  "Mamata Banerjee: বেথুন স্কুলের ১৭৫ বছর পূর্তি, বঙ্গরত্ন পুরস্কার তুলে দিলেন মুখ্যমন্ত্রী"। aajkaal.in। ২০২৩-০৭-১০ তারিখে মূল থেকে আর্কাইভ করা। সংগ্রহের তারিখ ২০২৩-০৭-১০।
লিনসয়েস মারেনহেনসেস জাতীয় উদ্যান

লিনসয়েস মারেনহেনসেস জাতীয় উদ্যান (Parque Nacional dos Lençóis Maranhenses) হল বায়া দে সাও হোসে এর ঠিক পূর্বে উত্তর-পূর্ব ব্রাজিলের মারানহাও রাজ্যের একটি জাতীয় উদ্যান। ১৯৮১ সালের ২ জুন ১,৫৫,০০০ হেক্টর (৩,৮০,০০০ একর) আয়তনের সুরক্ষিত উদ্যানটিতে ৭০ কিমি (৪৩ মা) উপকূলরেখা, এবং ঘূর্ণায়মান বালির টিলা দিয়ে গঠিত একটি অভ্যন্তরীণ অংশ রয়েছে। বর্ষাকালে টিলাগুলির মধ্যে উপত্যকাগুলি মিঠা পানির লেগুনে ভরে যায়, যা নীচের দুর্গম পাথরের কারণে নিষ্কাশন হতে বাধা দেয়। উদ্যানটি বিপন্ন প্রজাতির তালিকাভুক্ত চারটি সহ বিভিন্ন প্রজাতির আবাসস্থল এবং ইকো-পর্যটকদের জন্য একটি জনপ্রিয় গন্তব্য হয়ে উঠেছে। উদ্যানটি ব্রাজিলের উত্তর-পূর্ব উপকূলে আটলান্টিক মহাসাগর বরাবর ৭০ কিলোমিটার (৪৩ মা) সৈকত দ্বারা বেষ্টিত মারানহাও রাজ্যের পূর্ব উপকূলে অবস্থিত। অভ্যন্তরীণ, এটি পারনাইবা নদী, সাও জোসে বেসিন ও ইতাপেকুরু, মুনিম ও পেরিয়া নদী দ্বারা সীমাবদ্ধ। উদ্যানটি ১,৫৫,০০০ হেক্টর (৩,৮০,০০০ একর) এলাকা জুড়ে বিস্তৃত, মূলত বিস্তৃত উপকূলীয় টিলা ক্ষেত্র (বারচেনয়েড টিলা দিয়ে গঠিত) দ্বারা গঠিত, যা কোয়াটারনারির শেষের দিকে গঠিত হয়েছিল। যদিও উদ্যানের বেশিরভাগ অংশই মরুভূমির মতো, অঞ্চলটি প্রতি বছর প্রায় ১,২০০ মিলিমিটার (৪৭ ইঞ্চি) বৃষ্টিপাত হয়, যখন মরুভূমিতে সংজ্ঞা অনুসারে, বার্ষিক ২৫০ মিলিমিটার (১০ ইঞ্চি) এরও কম বৃষ্টিপাত হয়। এই বৃষ্টিপাতের প্রায় ৭০% জানুয়ারি থেকে মে মাসের মধ্যে হয়ে থাকে। Literally the "bedsheets of Maranhão" Strutner, Suzy। "Lençóis Maranhenses Is A Magical Desert-Like Wonderland"। The Huffington Post। সংগ্রহের তারিখ ৫ আগস্ট ২০১৮।  "Parque Nacional dos Lençóis Maranhenses – Lençóis Maranhenses National Park"। UNESCO। সংগ্রহের তারিখ ৬ আগস্ট ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ribeiro, Ronaldo (২০১০)। "A Sea of Dunes"। National Geographic। সংগ্রহের তারিখ ২৪ আগস্ট ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Miranda, Jivanildo; Lopes Costa, João Carlos (২৯ নভেম্বর ২০১২)। "Reptiles from Lençóis Maranhenses National Park, Maranhão, northeastern Brazil": 51–68। ডিওআই:10.3897/zookeys.246.2593 । পিএমআইডি 23275751। পিএমসি 3520146 ।  Vieira, Bianca Carvalho; Salgado, André Augusto Rodrigues (৫ মার্চ ২০১৫)। Landscapes and Landforms of Brazil। Springer Publishing। আইএসবিএন 978-94-017-8023-0।
নরসিংহ দত্ত

নরসিংহ দত্ত, রায়বাহাদুর, (১৮৫০ - জানুয়ারি ১৯১০) ছিলেন ব্রিটিশ ভারতের খ্যাতনামা ব্যবহারজীবি ও জননায়ক। নরসিংহ দত্তের জন্ম ব্রিটিশ ভারতের অধুনা পশ্চিমবঙ্গের হাওড়া শহরে। তিনি হাওড়া জেলা স্কুল থেকে ১৮৬৫ খ্রিস্টাব্দে প্রবেশিকা পরীক্ষায় উত্তীর্ণ হন। পরে5 কলকাতার প্রেসিডেন্সি কলেজ হতে বি.এ পরীক্ষায় সাফল্য লাভ করেন। ক্রমে কলকাতা বিশ্ববিদ্যালয়ের আইন পরীক্ষায় (বি. এল) কৃতকার্য হয়ে প্রথমে কলকাতা উচ্চ আদালতে আইন ব্যবসা আরম্ভ করেন। পরে হাওড়ায় থেকে হুগলি জেলা আদালতে আইন ব্যবসা আরম্ভ করেন। অল্প কালের মধ্যেই ব্যবহারজীবীরূপে সুপ্রতিষ্ঠিত হন এবং বিশেষ খ্যাতি অর্জন করেন। বহু বিশিষ্ঠ সম্পদশালী ব্যক্তি এবং দেশী ও বিদেশী ব্যবসায়িক প্রতিষ্ঠান তাকে স্থায়ী ভাবে তাদের আইন সংক্রান্ত পরামর্শদাতা নিযুক্ত করেন। তাদের মধ্য অন্যতম ছিলেন ইহুদি বণিক আইজাক রাফায়েল বেলিলিয়াস, যিনি সিঙ্গাপুরে গবাদি পশুর ব্যবসা করে বিপুল সম্পদের অধিকারী হন। তার সঙ্গে পারিবারিক সখ্যতাও গড়ে ওঠে। ১৮৯০ খ্রিস্টাব্দে তিনি হাওড়ার সরকারী উকিল ও পরে নোটারি পাবলিক নিযুক্ত হন। তিনি কর্মজীবনের সুদীর্ঘ বাইশ বৎসর হাওড়া পৌরসভার সদস্য হিসাবে কাজ করেন। শেষের ছয় বৎসর তিনি সহ-সভাপতি পদে ছিলেন। ওই সময়ে তারই উদ্যোগে রামকৃষ্ণপুর ও সালকিয়ার ধনী ব্যবসায়ীদের অর্থে স্নানের ঘাট নির্মাণ, দাতব্য চিকিৎসালয় স্থাপনসহ বহু জনহিতকর কার্যে বিশেষ উদ্যোগী ছিলেন। বণিক বেলিলিয়াসের সম্পত্তির আয় থেকে উচ্চ ইংরাজি বিদ্যালয় ও দাতব্য চিকিৎসালয় প্রতিষ্ঠিত হয়। এছাড়াও হাওড়ার টাউনহল নির্মাণে তিনিই ছিলেন প্রধান উদ্যোক্তা। তার এই সকল নানা জনহিতকর কাজের জন্য ব্রিটিশ শাসক ১৮৯৮ খ্রিস্টাব্দে রায়বাহাদুর উপাধি প্রদান করে। ঘনিষ্ঠ বন্ধু ইহুদি বণিক আইজাক রাফায়েল বেলিলিয়াস ও তার স্ত্রী রেবেকার নিঃসন্তান ছিলেন। তাদের বিপুল সম্পত্তির দেখাশোনার জন্য সে ট্রাস্টি বোর্ড গঠন করা হয় তার সদস্য ছিলেন নরসিংহ দত্ত। ১৯১০ খ্রিস্টাব্দের জানুয়ারি মাসে নরসিংহ দত্ত এবং ওই বছরের সেপ্টেম্বর মাসে আইজাক রাফায়েল প্রয়াত হন। নরসিংহ দত্তের দ্বিতীয় পুত্র বিদ্যানুরাগী সুরঞ্জন দত্ত ট্রাস্টি বোর্ডে পিতার স্থলাভিষিক্ত হলে তারই আগ্রহে ১৯২৪ খ্রিস্টাব্দে বেলিলিয়াসের ১৪৪ বিঘা জমির উপর প্রাসাদোপম বাড়িতে এবং সংলগ্ন পার্কে প্রতিষ্ঠিত হয় শতাব্দী প্রাচীন নরসিংহ দত্ত কলেজ। পরে হাওড়া শহরের একটি রাস্তাও নরসিংহ দত্তের নামাঙ্কিত হয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৩৭, আইএসবিএন ৯৭৮-৮১-৭৯৫৫-১৩৫-৬ শশী ভূষণ বিদ্যালঙ্কার রচিত, জীবনীকোষ-ভারতীয় ঐতিহাসিক চতুর্থ খণ্ড, পৃষ্ঠা ২২১ "Isaac Raphael Belilios & Rebecca"। সংগ্রহের তারিখ ২০২৩-০৭-০৮।  "শতবর্ষের সূচনা (কলকাতার কড়চা)"। সংগ্রহের তারিখ ২০২৩-০৭-০৮।
মুজিবপিডিয়া

মুজিবপিডিয়া ২০২২ সালে প্রকাশিত শেখ মুজিবুর রহমানের ব্যক্তিগত ও রাজনৈতিক কর্মজীবন, সংশ্লিষ্ট আন্দোলনের ইতিহাসের ও বাংলাদেশের স্বাধীনতার ইতিহাসের তথ্য-উপাত্ত ভিত্তিক একটি জ্ঞানকোষ। দুই খন্ডের জ্ঞানকোষটি কামাল চৌধুরী, ফরিদ কবির ও আবু মো. দেলোয়ার হোসেনের সম্পাদনায় প্রণীত। হিস্ট্রি অ্যান্ড কালচার সার্কেল বাংলাদেশ লিমিটেড এক হাজার পৃষ্ঠার বিশ্বকোষটি ২০২২ সালের ৭ ডিসেম্বর আগামী প্রকাশনী হতে প্রথম সংস্করণ প্রকাশ করে। মুজিবপিডিয়ায় ৯৭ জন লেখক, গবেষক, ইতিহাসবিদ ও সাংবাদিক রচিত ৫৯১টি ভুক্তি ও ৭৫০টি ঐতিহাসিক স্থিরচিত্র রয়েছে। এটি দুই খন্ডের ১/৮ আঁকারের বাধাই করা ১০০০ পৃষ্ঠার সংকলিত গ্রন্থ। এছাড়া জ্ঞানকোষটির অনলাইন সংস্করণে নতুন নির্মিত প্রায় ১০০টি ভিডিওচিত্র আছে। মুজিবপিডিয়ার ভুক্তি, ঐতিহাসিক আলোকচিত্র যোগ ও সম্পাদনার জন্য দুইবছর গবেষণা চলে। ২০২১ সালের ১৯ অক্টোবর হিস্ট্রি এন্ড কালচার সার্কেল বাংলাদেশ আনুষ্ঠানিকভাবে জ্ঞানকোষ প্রণয়ন শুরু করে। গবেষণায় শেখ মুজিবুর রহমানের ব্যক্তিগত ও রাজনৈতিক জীবন, কর্ম ও আদর্শ, বিভিন্ন রাজনৈতিক সংগ্রামের মুজিবের সংশ্লিষ্ঠতার বিবরণ, একইসঙ্গে বাংলাদেশের স্বাধীনতা ও বাঙালির মুক্তির ইতিহাস অন্তর্ভূক্ত ছিল। সিটি ব্যাংক লিমিটেড এটির গবেষণা ও প্রকাশনার অর্থায়ন করে। এটি ২০২১ সালের বিজয় দিবসে প্রকাশের জন্য পরিকল্পিত ছিল। পরবর্তীতে ২০২২ সালের ৭ ডিসেম্বর এটির প্রথম সংস্করণ প্রকাশ করা হয়। একক বই হিসেবে মুজিবপিডিয়া ২০২৩ সালের অমর একুশে গ্রন্থমেলায় আগামী প্রকাশনার পরিবেশনায় নিজনামে বিক্রয় কেন্দ্র পায়। "'মুজিবপিডিয়া'র মোড়ক উন্মোচন করলেন প্রধানমন্ত্রী"। বাংলা ট্রিবিউন। ২০২৩-০৭-১০। ২০২৩-০৭-১০ তারিখে মূল থেকে আর্কাইভ করা। সংগ্রহের তারিখ ২০২৩-০৭-১০।  "প্রকাশিত হলো বঙ্গবন্ধুকে নিয়ে 'মুজিবপিডিয়া'"। দৈনিক যুগান্তর। ২০২২-১২-০৭। ২০২৩-০৭-১০ তারিখে মূল থেকে আর্কাইভ করা। সংগ্রহের তারিখ ২০২৩-০৭-১০।  "বঙ্গবন্ধুকে নিয়ে 'মুজিবপিডিয়া' প্রকাশ"। বিডিনিউজ টোয়েন্টিফোর ডটকম। ২০২৩-০৭-১১। ২০২২-১২-১২ তারিখে মূল থেকে আর্কাইভ করা। সংগ্রহের তারিখ ২০২৩-০৭-১০।  ধ্রুব, মো. মাহাদী ইসলাম (২০২৩-০২-১৬)। "বঙ্গবন্ধুর জীবন সংগ্রাম নিয়ে বইমেলায় 'মুজিবপিডিয়া'"। সময় টিভি। ২০২৩-০৭-১০ তারিখে মূল থেকে আর্কাইভ করা। সংগ্রহের তারিখ ২০২৩-০৭-১০।  "প্রকাশিত হতে যাচ্ছে এক হাজার পৃষ্ঠার 'মুজিবপিডিয়া'"। বার্তা২৪ ডট কম। ২০২১-১০-২৪। ২০২১-১২-০৬ তারিখে মূল থেকে আর্কাইভ করা। সংগ্রহের তারিখ ২০২৩-০৭-১০।  কবির, ফরিদ (২০২৩-০৩-০২)। "'মুজিবপিডিয়া'র দাম বেশি কেন?"। আমাদের সময়। ২০২৩-০৭-১০ তারিখে মূল থেকে আর্কাইভ করা। সংগ্রহের তারিখ ২০২৩-০৭-১০।  "'মুজিবপিডিয়া' প্রকাশে সিটি ব্যাংক ও এইচসিসিবিএলের সমঝোতা সই"। প্রথম আলো। ২০২১-১০-২৩। সংগ্রহের তারিখ ২০২৩-০৭-১০।  বই প্রবেশদ্বার দাপ্তরিক ওয়েবসাইট হিস্ট্রি অ্যান্ড কালচারের আনুষ্ঠানিক বাতায়নে মুজিবপিডিয়া